ភ្នំពេញក្រោន F.C.

ភ្នំពេញក្រោន F.C. ឬ ក្លឹបបាល់ទាត់ ភ្នំពេញក្រោន (អង់គ្លេស: Phnom Penh Crown Football Club) ហៅកាត់ថា (PPCFC) គឺជាក្លឹបបាល់ទាត់អាជីពដែលមានមូលដ្ឋាននៅ សង្កាត់ទួលសង្កែ ទី2 ខណ្ឌឫស្សីកែវ ក្រុងភ្នំពេញ ប្រទេសកម្ពុជា ដែលចូលរួមប្រកួតប្រជែងក្នុង ខេមបូឌានព្រីមៀរលីគ (Cambodian Premier League) ដែលជាក្របខ័ណ្ឌលីគកំពូល នៃបាល់ទាត់កម្ពុជា ។ (PPCFC) ដែលមានរហ័ស្សនាមថា "សិង្ហក្រហម" (Red Singha) ក្លឹបនេះត្រូវបានបង្កើតឡើងដំបូងជា ក្លឹបបាល់ទាត់ ស្មាតយូណាយធីត (Smart United F.C.) ក្នុងឆ្នាំ 2001 ហើយកីឡាដ្ឋានរបស់ពួកគេគឺ Smart RSN Stadium ដែលបច្ចុប្បន្នជាផ្ទះទឹកដីរបស់ក្លឹបផងដែរ ។

ប្រវត្តិក្លឹប 
Club History

ភ្នំពេញក្រោន F.C. ត្រូវបានបង្កើតឡើងក្នុងឆ្នាំ 2001 ជាក្លឹបបាល់ទាត់ Smart United F.C. ដោយក្រុមហ៊ុនទូរស័ព្ទចល័ត Smart ពួកគេបានចូលរួមប្រកួតលើកដំបូង ក្នុងលីគជើងឯកកម្ពុជា Metfone Cambodian League ហៅកាត់ថា (MCL) ច្រើនឆ្នាំបន្ទាប់ ពួកគេបានផ្លាសប្ដូរដៃគូឧប្ថម្ភ ដោយសហករាណ៍ ជាមួយក្រុមហ៊ុនទូរស័ព្ទចល័ត Hello និង បានផ្លាសប្ដូរឈ្មោះក្លឹបថ្មីថា Hello United F.C. ក្នុងឆ្នាំ 2005 ហើយពេលនោះដែរ ពាន​កីឡាករ ដែលស៊ុត​បញ្ចូល​ទី​បាន​ច្រើន​ជាង​គេ​របស់​ក្លឹប​បាន​ទៅ​លើ​កីឡាករ ហុក សុជីវ័ន ដោយ​ស៊ុត​បាន​២២​គ្រាប់ ។ នៅដើមរដូវកាល 2006 ក្លឹបបានចូលរួមក្នុងពានរង្វាន់ AFC President's Cup ជាលើកដំបូង តែមិនបានជាប់ក្នុងវគ្គជម្រុះក្នុងតំបន់នោះទេ ហើយក្លឹបបានប្តូរឈ្មោះមួយទៀតទៅ Phnom Penh United F.C. ផងដែរ ។ មួយឆ្នាំបន្ទាប់ពីការផ្លាសប្ដូរនូវដៃគូឧប្ថម្ភថ្មី សម្រាប់រដូវកាលឆ្នាំ 2007 ក្លឹបបានប្ដូរឈ្មោះម្ដងទៀតជា Phnom Penh Empire F.C. និងបានហក់ចូលនៃការប្រកួតពានថ្មីបន្ថែមទៀតនោះគឺ ពានសម្ដេចហ៊ុនសែន (Hun Sen Cup) ។
រដូវកាលឆ្នាំ 2008 បានបង្ហាញថាជាក្លឹបដែលទទួលបានជោគជ័យបំផុតមិនធ្លាប់មាន ដោយបានឈ្នះក្នុងការលើកពាន ចំនួន2 នោះគឺ ពានឯកលីគកម្ពុជា Metfone Cambodian League (MCL) និង ពានសម្ដេចហ៊ុនសែន (Hun Sen Cup) ដែលជាពានលើកដំបូងក្នុងប្រវត្តិសាស្ត្ររបស់ក្លឹប ។

ការផ្លាស់ប្ដូរឈ្មោះថ្មី (2009-2010) 
New name change (2009-2010)

Phnom Penh Empire F.C. បានផ្លាសប្ដូរឈ្មោះថ្មីម្ដងទៀតក្រោយពួកគេរកបានអ្នកឧបត្ថម្ភថ្មី គឺក្រុមហ៊ុន (Crown Casino) ដែលបានប្ដូរឈ្មោះក្លឹបជា "ភ្នំពេញក្រោន F.C." (Phnom Penh Crown F.C.) ហៅកាត់ថា (PPCFC) បានបញ្ចប់ក្នុងចំណាត់ថ្នាក់លេខ 4 នៃ (MCL) តែពួកគេនៅតែអាចឈ្នៈ ពានសម្ដេចហ៊ុនសែន (Hun Sen Cup) ដោយ​ស៊ុត​បាល់​បញ្ចូល​ទី​ដោយ​កីឡាករ កែវ សុខង យកឈ្នះ លើក្រុមលើ​ណាហ្គាខប (Naga Corp F.C.) ក្នុងលទ្ធផលវគ្គផ្តាច់ព្រ័ត្រ ១-០ ផងដែរ ។ ក្រោយបញ្ចប់ជំនួបក្នុងស្រុក (PPC) មានការប្រកួតដ៏សំខាន់ ចំនួន2 នោះគឺ AFC President's Cup និង Singapore Cup ការចាញ់ពីរលើក និងឈ្នះលើ Yeedzin របស់ប៊ូតាន់ (Butan) គឺមិនគ្រប់គ្រាន់ទេក្នុងការឆ្លងទៅកាន់ជុំទីពីរនៃពាន AFC President's Cup ។ ការ​ទទួល​ជ័យ​ជម្នះ 2-0 លើ​ក្រុម Young Lions ក្នុង​ការ​ប្រកួត Singapore Cup បាន​ធ្វើ​ឱ្យ​ពួក​គេ​ឈាន​ទៅ​កាន់​វគ្គ​1/4 ផ្តាច់​ព្រ័ត្រ មុន​ពេល​ក្រុម Bangkok Glass របស់​ប្រទេស​ថៃ​បាន​បំបាក់ (PPC) ​ក្នុង​ការ​ប្រកួត​ជើង​ទី​ពីរ ។
 រដូវកាលឆ្នាំ 2010 ភ្នំពេញក្រោនបានឈ្នះពាន (MCL) ជាលើកទី3 ដោយបានយកឈ្នះព្រះខ័នរាជ ៤-៣ ក្នុងវគ្គ Play-off វគ្គផ្តាច់ព្រ័ត្រ បើទោះបីជាបានត្រឹមចំណាត់ថ្នាក់លេខ ៤ ក្នុងយុទ្ធនាការក្នុងស្រុកក៏ដោយ ហើយ​ពួក​គេ​បាន​ចាញ់​ក្រុម​ក្រសួងការពារជាតិ ក្នុង​លទ្ធផល ៣-២ ក្នុង​វគ្គ​ផ្តាច់ព្រ័ត្រ ពានសម្តេច ហ៊ុនសែន ផងដែរ ។

ការបង្កើតថ្នាលយុវជន U13 (2011-2012)  
Founded Youth U13 (2011-2012)

ក្លឹបបាល់ទាត់ ភ្នំពេញក្រោន បានឈ្នះពាន (MCL) ជាលើកទី4 ។ ការប្រកួតវគ្គជម្រុះដ៏ជោគជ័យដែលបានធ្វើឡើងនៅទីក្រុងភ្នំពេញបានធ្វើឱ្យភ្នំពេញក្រោនឈានទៅប្រកួតពានរង្វាន់ AFC President's Cup ដ៏មានកិត្យានុភាពនៅទីក្រុងតៃប៉ិ (Taipei) ក្នុងខែកញ្ញា ។ ជាមួយនឹងជ័យជម្នះលើក្រុម Neftchi និង Yadanarbon ក្នុងវគ្គចែកពូល ក្រុមភ្នំពេញក្រោនបានជួបម្ចាស់ផ្ទះ តៃវ៉ាន់ Taiwan Power Company ក្នុងការប្រកួតវគ្គផ្តាច់ព្រ័ត្រ ដោយបានធ្លាក់ចេញក្នុងលទ្ធផល 3-2 ក្នុងការជួបគ្នាដ៏ក្ដៅគគុក ។ ក្នុងឆ្នាំ 2011 ដដែលក្លឹបបានបង្កើតសាលាលំនៅដ្ឋានរបស់ពួកគេជាមួយនឹងថ្នាលយុវជន ក្មេងប្រុសអាយុក្រោម 13 ឆ្នាំចំនួន22 នាក់ ដែលត្រូវបានជ្រើសរើសបន្ទាប់ពីការសាកល្បងទូទាំងប្រទេស ជាមួយនឹងទិដ្ឋភាពរយៈពេលវែងនៃការអភិវឌ្ឍន៍បាល់ទាត់របស់យុវជននៅកម្ពុជា ។ 

 រដូវកាលឆ្នាំ 2012 PPCFC ក្លឹប​បាន​បញ្ចប់​ការ​ខក​ចិត្ត​ក្នុង​ចំណាត់​ថ្នាក់​លេខ 5 ក្នុង​ការ​ប្រកួត​ដណ្តើម​ជើងឯក Metfone Cambodian League ហើយពួកគេបានធ្លាក់ចេញពីពានសម្ដេចហ៊ុនសែន (Hun Sen Cup) ក្នុងវគ្គ 1/4 ផ្តាច់ព្រ័ត្រ ហើយបើទោះបីជាបានធ្លាក់ចេញពីវគ្គចែកពូលដែលធ្វើឡើងក្នុងទីក្រុងភ្នំពេញក៏ដោយ ប៉ុន្តែពួកគេបានប្រកួតយ៉ាងខ្លាំងក្លាក្នុង នៃពានរង្វាន់ AFC President's Cup នៅប្រទេសតាហ្ស៊ីគីស្ថាន (Tajikistan) ហើយពួកគេមិនទទួលបានលទ្ធផលល្អនោះទេ ។

ឆ្នាំនៃពានរង្វាន់ស្រោមដៃមាស (2013-2014) 
Year of Golden Glove Awards (2013-2014)

ក្លឹបភ្នំពេញក្រោន បាន​បញ្ចប់​ក្នុង​ចំណាត់​ថ្នាក់​លេខ​៣ ក្រោយ​ចាញ់ ក្លឹបក្រសួងការពារជាតិ ដោយ​បាល់​ប៉េណាល់ទី​ក្នុង​វគ្គ​ពាក់កណ្តាល​ផ្តាច់ព្រ័ត្រ នៃពានសម្ដេចហ៊ុនសែន (HSC) និង ក្នុងក្របខ័ណ្ឌ (MCL) ពួកគេបានបញ្ចប់រដូវកាលធម្មតាក្នុងចំណាត់ថ្នាក់លេខ៣ ដោយចាញ់ ក្រុមស្វាយរៀង ក្នុងវគ្គពាក់កណ្តាលផ្តាច់ព្រ័ត្រ ដោយចាញ់ក្រុមជើងឯកចុងក្រោយ ៤-៣ ។

 រដូវកាលឆ្នាំ 2014 បានចាប់ផ្តើមដោយ (PPCFC)
បានធ្លាក់ចេញពីពានសម្ដេចហ៊ុនសែន (Hun Sen Cup) វគ្គពាក់កណ្តាលផ្តាច់ព្រ័ត្រក្រោមដៃរបស់ ក្រុមបៀលប្រាយ យូណាយធីត ហៅកាត់ថា (BBU) ទោះជាយ៉ាងណា ភ្នំពេញក្រោន បានឈ្នះ (MCL) ជាលើកទី5 ជាមួយនឹងជ័យជម្នះ 1-0 លើក្រុមណាហ្គាខប ចំណែក អ្នកចាំទី ស៊ូ យ៉ាទី ទទួលបានរង្វាន់ 
ពានស្រោមដៃមាស ដែលជាអ្នកចាំទីល្អជាងគេរបស់លីគ ។

ការបង្កើតកីឡាដ្ឋានផ្ទាល់ខ្លួន (2015) 
Creating own stadium (2015)

ក្លឹបបាល់ទាត់ ភ្នំពេញក្រោន បានធ្វើការ Upgrade តម្លើងថ្មី នូវកីឡាដ្ឋានទាំងមូលដែលអាចផ្ទុកអ្នកទស្សនាបាន 5000 នាក់ កីឡាដ្ឋានថ្មីដែលមានឈ្មោះថា "Smart RSN Stadium" ភាពលេចធ្លោនេះបានធ្វើឱ្យក្លឹបវិវត្តន៍ខ្លួនទៅជា ក្លឹបលីគអជីបស្តង់ដារមួយរបស់កម្ពុជា ហើយពួកគេដណ្តើមបានជ័យជម្នះ (MCL) ជាលើកទី 6 ដោយបានយកឈ្នះ ក្រុមណាហ្គាវើល (Naga World F.C.) ដោយបាល់ប៉េណាល់ទី កាត់សេចក្ដីផងដែរ ហើយភ្នំពេញក្រោន បានទទួលអ្នកឧប្ថម្ភធំរបស់ពួកគេដែលត្រឡប់មកវិញផងដែរ នោះគឺក្រុមហ៊ុនប្រតិបត្តិករទូរគមនាគមន៍ចល័ត Smart ។

កីឡាករ ក្រុមបច្ចុប្បន្ន 
Player Current squad

ចំណាំ៖ ទង់ជាតិ​បង្ហាញ​ពី​ក្រុម​ជម្រើស​ជាតិ​ដែល​បាន​កំណត់​ក្រោម​ច្បាប់​សិទ្ធិ​របស់ FIFA អ្នកលេងអាចកាន់សញ្ជាតិមិនមែន FIFA ច្រើនជាងមួយ ។

កីឡាករ ខ្ចីជើង 
Players on loan

ចំណាំ៖ ទង់ជាតិ​បង្ហាញ​ពី​ក្រុម​ជម្រើស​ជាតិ​ដែល​បាន​កំណត់​ក្រោម​ច្បាប់​សិទ្ធិ​របស់ FIFA អ្នកលេងអាចកាន់សញ្ជាតិមិនមែន FIFA ច្រើនជាងមួយ ។

មើលផងដែរ  
See also

 លីគកំពូលកម្ពុជា

ឯកសារយោង